A rendelet elfogadásához 
egyszerű többség szükséges!

		II. ELŐTERJESZTÉS
HARC KÖZSÉG ÖNKORMÁNYZAT KÉPVISELŐ-TESTÜLETÉNEK
2024. június 28. napján 1630 órakor tartandó rendkívüli ülésére


Tárgy: Döntés a Magyar Faluprogram által meghirdetett pályázaton való részvételről
Előterjesztő: Tóth Gábor polgármester
Előterjesztést készítette: dr. Herczig Hajnalka jegyző                                	
Törvényességi ellenőrzést végezte: dr. Herczig Hajnalka jegyző


Tisztelt Képviselő-testület!

A Miniszterelnökség pályázatot hirdetett a Magyar Falu Program keretében Magyarország területén működő 5000 fő és ez alatti lakosságszámú települések önkormányzatai részére utak, hidak, járdák, valamint kerékpárforgalmi létesítmények kialakítására, fejlesztésére.
A támogatásra rendelkezésre álló keretösszeg: 5.000.000.000,- Ft.
A projekt során igényelhető legmagasabb támogatási összeg
· út, híd, kerékpárforgalmi létesítmények építése/felújítása esetén 45.000.000-, Ft
· járda építése/felújítása esetén 10.000.000,- Ft.

Az eldöntendő kérdés az, hogy melyik jogcímen kerüljön pályázat benyújtásra Harc Község Önkormányzata részéről.
Út felújítása esetén javaslom, hogy a Dózsa utca felújítására nyújtsunk be pályázatot, mert erre tervvel is rendelkezünk.
Járda felújítása esetén javaslom, hogy a Vörösmarty tér 1-3., illetve az alkotmány u. 30-36. szám közötti szakasz kerüljön benyújtásra, mert ezek állapota nagyon rossz és sokan használják.

Kérem a Tisztelt Képviselő-testületet, hogy döntésének megfelelően az alábbi határozati javaslatot szíveskedjenek elfogadni.

H a t á r o z a t i   j a v a s l a t:

			…/2024. (VI.28.) önkormányzat határozat:
[bookmark: _Hlk170461101]az MFP-UHJ/2024 kódszámú Magyar Falu Programban történő részvételről

A) Harc Község Önkormányzatának Képviselő-testülete az MFP-UHJ/2024 kódszámú Magyar Falu Programban történő részvételről dönt, és út felújítása tárgyában kíván pályázatot benyújtani.
B) Harc Község Önkormányzatának Képviselő-testülete az MFP-UHJ/2024 kódszámú Magyar Falu Programban történő részvételről dönt, és járda felújítása tárgyában kíván pályázatot benyújtani.

			Felelős: Tóth Gábor polgármester
Határidő: azonnal
Határozatról értesül: Irattár

Harc, 2024. június 28.			
									Tóth Gábor sk.
							polgármester

